Франк КФА

Франк КФА (Франк Афрыканскага фінансавага саюза; ) — рэгіянальная валютная адзінка, якая ўжываецца ў 14 краінах Цэнтральнай Афрыкі з 1945 года. Дзеліцца на 100 сантымаў. З’яўляецца самай папулярнай афрыканскай валютай.

Франк КФА ўжываецца ў наступных краінах:

  Буркіна-Фасо
  Бенін
  Габон
  Гвінея-Бісау
  Камерун
  Кот-д’Івуар
  Малі
  Нігер
  Рэспубліка Конга
  Сенегал
  Тога
  Цэнтральна-Афрыканская Рэспубліка
  Чад
  Экватарыяльная Гвінея

Банкноты франка КФА ў правым верхнім куце маюць вызначэнне ў якой краіне выпушчаны ў абарачэнне:

 A — Кот-д’Івуар
 B — Бенін
 C — Буркіна-Фасо
 D — Малі
 F — Цэнтральна-Афрыканская Рэспубліка
 H — Нігер
 K — Сенегал
 L — Габон
 P — Чад
 T — Тога
 U — Камерун

Пры яго ўвядзенні ў 1945 годзе скарачэнне КФА складалася з пачатковых літар французскіх слоў «colonies françaises d’Afrique» (французскія афрыканскія калоніі), з атрыманнем незалежнасці ў другой палове 20 стагоддзя, яна пачала расшыфроўвацца як la Communauté financière africaine (афрыканскі фінансавы саюз).

Банкноты, якія ўжываюцца ў краінах Заходняй і Цэнтральнай Афрыкі маюць адрозненні па знешнім выглядзе, але маюць аднолькавы курс з іншымі валютамі.

25 красавіка 2023 года прайшла міністэрская сустрэча Эканамічнай і валютнай супольнасці Цэнтральнай Афрыкі (Cemac) і Францыі. У прыватнасці, абмяркоўвалася тэма франка КФА. З французскага боку гарантыі, якія прадстаўляюцца франку КФА, і ўпэўненасць у яго канверсоўнасці ўспрымаюцца як вектар эканамічнай стабільнасці ў рэгіёне. Францыя застаецца «адкрытай» і «даступнай» для прасоўвання наперад у справе рэформы валютнага супрацоўніцтва ў Цэнтральнай Афрыцы, як гэта ўдалося правесці ў Заходняй Афрыцы. Францыя заяўляе, што гатова прыняць прапановы CEMAC.

 Крыніцы 

Катэгорыя:Афрыканскія валюты